text: "АЗ СЪМ БЪЛГАРЧЕ" ЗАЕ МЯСТОТО НА ЛЕНИН В ГРАДСКАТА ГРАДИНА | Sliveninfo
  октомври 14, 2018	sliveninfo	2358 Прегледи
  Ученици от Националната художествена гимназия "Димитър Добрович" – Сливен направиха нещо уникално. Те изрисуваха постамента в началото на градската градина, върху който навремето се намираше паметник на Ленин, като българска черга, изписана с патриотични стихове. Самите стихове са били избрани след анкета между граждани. Бяха направени и интересни места за сядане, както и велостойка с арт дизайн.
  В неделя следобед Мястото бе открито официално от зам.-кмета на Сливен Пепа Чиликова, в присъствието на Димитър Митев, председател на ОС-Сливен, Валя Радева, секретар на Община Сливен и директора на гимназията Александър Дойчинов. Който бе най-развълнуван от радостното събитие. Всеки един от участниците в проекта получи специална грамота.
  След официалната част започна купон, в който главната действаща роля бе на групата "Монолог" от Хуманитарната гимназия.
  Благоустрояването е по проект _The Spot, като Сливен е един от десетте града в страната, в който бе даден нов живот на забравено място. Целта е едно от любимите места на Сливен да се превърне в свежо младежко пространство на открито, съчетаващо духа на съвремието и историческата памет.
  Предишна КМЕТЪТ СТЕФАН РАДЕВ ПРИСЪСТВА НА ОТКРИВАНЕТО НА НОВОПОСТРОЕНИЯ ХРАМ "СВ. ЙОАН КРЪСТИТЕЛ" В СЕЛО ГЛУШНИК
  Следваща КМЕТЪТ НА КЕРМЕН ЖИВКО ЖЕЧЕВ: ЗА ПОСЛЕДНАТА ГОДИНА, БЛАГОДАРЕНИЕ НА ПОДКРЕПАТА НА ОБЩИНА СЛИВЕН, В ГРАДА СА ИНВЕСТИРАНИ 180 ХИЛ. ЛЕВА